Paras tapa suojata pilvitallennus on asettaa vahva salasana ja pitää se hyvässä tallessa. Monen pilvipalveluun kohdistuneen hyökkäyksen taustalla on heikko salasana. Kun olet asettanut vahvan ja vain omassa tiedossasi olevan salasanan, voit vielä lisätä pilvipalvelusi tietoturvaa esimerkiksi kaksivaiheisella todennuksella. Jotkin pilvipalvelut sallivat sinun asettaa salasanoja myös yksittäisille tiedostoille, tai kuten OneDrivessa, voit asettaa arkaluontoiset tietosi virtuaaliseen eristysholviin. Yksityisyysasetusten tarkistaminen on aina ratkaisevan tärkeää, jotta voidaan varmistaa tietojen koskemattomuus ja turvallisuus.